Source: https://lounaeestlane.ee/kohus-moistis-deniss-metsavase-ja-tema-isa-riigireetmises-suudi/
Timestamp: 2019-02-24 01:44:20+00:00
Document Index: 683691

Matched Legal Cases: ['Kohus ', 'Kohus ', 'kohus ', 'kohus ', '§ 232', '§ 243', '§ 418', '§ 4181']

Kohus mõistis Deniss Metsavase ja tema isa riigireetmises süüdi - Lõunaeestlane
Kohus mõistis Deniss Metsavase ja tema isa riigireetmises süüdi
Isa ja poeg Pjotr Volin ja Deniss Metsavas.
Esmaspäeval, 11. veebruaril mõistis Harju maakohus riigireetmises süüdi kaks meest, Deniss Metsavase ja tema isa, Pjotr Volini. Kokkuleppemenetluses määras Harju maakohus Deniss Metsavasele karistuseks 15 aastat ja 6 kuud vangistust ning Pjotr Volinile 6 aastat vangistust.
Kohtuasja arutati kinniseks kuulutatud istungil.
Metsavas ja Volin mõisteti süüdi Kars § 232 järgi süüdi riigireetmises ja KarS § 243 järgi asutusesisese teabe edastamises välisriigile. Reeturid abistasid Venemaa Föderatsiooni Relvajõudude Kindralstaabi Peavalitsust (GRU) Eesti-vastase vägivallata tegevusega ning kogusid ja edastasid GRUle Eesti riigisaladusi, salastatud välisteavet ja asutusesisest teavet.
Metsavas pani riigivastased kuriteod toime enam kui 10 aasta jooksul, Volini tegevus kestis ligikaudu poole vähem, samuti oli tema roll sisuliselt oluliselt väiksem. Enamik kahjustada saanud teabest oli Eesti riigisaladusega kaetud info ning asutusesisene teave. Peamiselt leidis Metsavase ja Volini ebaseaduslik tegevus aset Eestis ja Venemaal. Info üle andmiseks kasutati sidekanaleid kui ka vahetuid kohtumisi ning selle eest said süüdimõistetud ka tasu.
Volin mõisteti süüdi ka KarS § 418 järgi tulirelva laskemoona ebaseaduslikus käitlemises ja § 4181 järgi tsiviilkäibes keelatud tulirelva laskemoona ebaseaduslikus käitlemises.